Fra 1. juni 1954 trakk det nyetablerte kringkastingsselskapet Sender Freies Berlin (SFB) seg ut av NWDR, og 1. januar 1956 ble NWDR splittet opp i selskapene Norddeutscher Rundfunk (NDR) og Westdeutscher Rundfunk (WDR), som produserte sine egne radiosendinger. 1. april samme året overtok Nord- und Westdeutsche Rundfunkverband (NWRV) fjernsynsaktivitetene til NWDR. Oppløsningen av selskapet ble gjort gjennom en egen traktat mellom delstatene Hamburg, Niedersachsen, Schleswig-Holstein og Nordrhein-Westfalen fra februar 1955.